b'\n_START_ARTICLE_\nEdmundas Mulokas\n_START_SECTION_\nBiografija\n_START_PARAGRAPH_\n1964\xe2\x80\x931968 m. mok\xc4\x97si Purvi\xc5\xa1ki\xc5\xb3 prad\xc5\xbeios, 1968\xe2\x80\x931975 m. Sered\xc5\xbeiaus vidurin\xc4\x97je mokyklose, 1975\xe2\x80\x931980 m. studijavo Kauno politechnikos instituto Elektronikos fakultete, in\xc5\xbeinierius \xe2\x80\x93 elektrikas. 1999 m. baig\xc4\x97 Kauno technologijos universitet\xc4\x85, vie\xc5\xa1ojo administravimo magistras._NEWLINE_1980 m. Jonavos chemijos statybos tresto Statybos valdybos Nr. 1 energetikas, 1982 m. LKJS Jonavos rajono komiteto instruktorius, 1984 m. UAB \xe2\x80\x9eJonavos kinas\xe2\x80\x9c direktorius. 1997\xe2\x80\x931999 ir 2000\xe2\x80\x932003 m. Dumsi\xc5\xb3 seni\xc5\xabnijos seni\xc5\xabnas, Lietuvos savivaldybi\xc5\xb3 seni\xc5\xabn\xc5\xb3 asociacijos narys. 1999\xe2\x80\x932000 m. ir 2003\xe2\x80\x932004 m. Jonavos rajono savivaldyb\xc4\x97s mero pavaduotojas. 2005\xe2\x80\x932006 m. Jonavos rajono savivaldyb\xc4\x97s administracijos direktorius. 2006 m. UAB \xe2\x80\x9eHarimanas\xe2\x80\x9c vie\xc5\xa1bu\xc4\x8dio \xe2\x80\x93 restorano direktorius, 2008 m. UAB \xe2\x80\x9eJonavos autobusai\xe2\x80\x9c direktorius, 2015 m. UAB ,,Jonavos paslaugos" direktorius._NEWLINE_Nuo 1995 m. Lietuvos socialdemokrat\xc5\xb3 partijos Jonavos rajono skyriaus narys, nuo 2001 m. skyriaus pirmininko pavaduotojas. 1997\xe2\x80\x932000 m., 2000\xe2\x80\x932003 m., 2003\xe2\x80\x932005 m., 2007\xe2\x80\x932008 m. ir 2011 -2015m.,2015 -(atsisak\xc4\x97 mandato) Jonavos rajono savivaldyb\xc4\x97s tarybos narys. _NEWLINE_Nuo 1995 m. Jonavos keliautoj\xc5\xb3 klubo pirmininkas, Lietuvos keliautoj\xc5\xb3 s\xc4\x85jungos tarybos narys. 1994\xe2\x80\x931997 m. Lietuvos kino rodytoj\xc5\xb3 asociacijos narys. 1981 ir 1988 m. Lietuvos slid\xc5\xbei\xc5\xb3 turizmo vice\xc4\x8dempionas, Lietuvos turizmo \xc4\x8dempionas (u\xc5\xbe \xc5\xbeyg\xc4\xaf prie Laptev\xc5\xb3 j\xc5\xabros lietuvi\xc5\xb3 tremties vietomis, 1989 m. u\xc5\xbe \xc5\xbeyg\xc4\xaf Prano Juozapo \xc5\xbeem\xc4\x97je, 1990 m.); TSRS turizmo \xc4\x8dempionas (su Lietuvos komanda, u\xc5\xbe \xc5\xbeyg\xc4\xaf slid\xc4\x97mis Jakutijoje, 1988 m.). Jo vadovaujama komanda \xe2\x80\x93 Lietuvos komandinio turizmo \xc4\x8dempionato I vietos laim\xc4\x97toja (u\xc5\xbe \xc5\xbeyg\xc4\xaf Fan\xc5\xb3 kalnuose, 1988 m.)._NEWLINE_Ved\xc4\x99s; \xc5\xbemona Irena, vaikai Andrius, Milda, Egl\xc4\x97.'